Michael Stephens forlater Stabæk

Bekkestua (NTB): Michael Stephens nøyer seg med en sesong i norsk fotball. Amerikaneren har skrevet under for MLS-laget Chicago Fire.

Publisert: Publisert: 5. desember 2014

NTB

Denne artikkelen er over fem år gammel

Stephens kom på prøvespill til Stabæk sist vinter og ble belønnet med kontrakt. Nå vender han hjem til USA.

— Mike har fått en mulighet til å spille for Chicago Fire i MLS. Dette ønsket Mike sterkt, og Stabæk har lagt til rette for at Mike skulle få denne muligheten, sier sportslig leder Inge André Olsen til klubbens nettsted.